
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 278 


7 Μαρτίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Παιδικών Σταθμών Δήμου Περά¬ 


σματος Ν. Φλώρινας. 1 

Σύσταση αμιγούς Δημοτικής Επιχείρησης στο Δήμο 
Αετού Ν. Φλώρινας με την επωνυμία «Δημοτική Επι¬ 
χείρηση Ανάπτυξης Αετού». 2 

Σύσταση στο Δήμο Σούδας Ν. Χανίων Νομικού Προ¬ 
σώπου με την επωνυμία «Σχολική Επιτροπή 2ου 

Δημοτικού Σχολείου Σούδας». 3 

Τροποποίηση της 21125/12.1.1996 συστατικής πρά¬ 
ξης του Οργανισμού Δημοτικής Κοινωνικής Πολιτι¬ 
κής (Ο.ΔΗ.ΚΟΙ.Π.) Δήμου Χανίων. 4 


ΑΠΟΦΑΣΕΙ Σ 

Αριθ. 1284 (οικ.) (1) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου Παιδικών Σταθμών Δήμου Περάσμα¬ 
τος Ν. Φλώρινας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

α) Του άρθρου 12 Ν. 2880/2001 (ΦΕΚ 9/τ.Α'/ 
30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

β) Του άρθρου 9 του Ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωσητης Περιφέρειας ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως προσωπικού Οργανισμών 
Τοπικής Αυτοδιοίκησης» όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 1431/1984 (ΦΕΚ 46/τ.Α'/16.4.1984) «Ρύθμιση 


θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) Του άρθρου 26 παρ. 3 Ν. 2819/2000 (ΦΕΚ 84/τ.Α’/ 
15.3.2000) «Ίδρυση Εταιρείας “Ολυμπιακό χωριό 2004” 
προστασία Ολυμπιακών Συμβόλων και Σημάτων και άλλες 
διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προστέ¬ 
θηκε νέο άρθρο 29 Α στο Ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά- 
ξεις. 

η) Των Π.Δ. 50/2001 (ΦΕΚ 39/Α75.3.2001) «Καθορισμός 
των προσόντων διορισμού σε θέσεις φορέωντου Δημοσί¬ 
ου τομέα», 37α/1987(ΦΕΚ 11/Α71987) «Μερική επέκταση 
διατάξεων - που ισχύουν για τους Δημοσίους Υπαλλήλους 
και τους υπαλλήλους των άλλων Νομικών Προσώπων 
δημ. δικαίου και στους υπαλλήλους των Ο.Τ.Α. και προ¬ 
σαρμογή στις ρυθμίσεις του Ν. 1586/1986» και 22/1990 
(ΦΕΚ 7/Α/1990) «Μερική επέκταση διατάξεων - που ισχύ¬ 
ουν για τους Δημοσίους Υπαλλήλους και τους υπαλλή¬ 
λους των άλλων Νομικών Προσώπων Δημ. Δικαίου και 
στους υπαλλήλουςτων Ο.Τ.Α.» όπως ισχύουν κάθε φορά. 

θ) Των άρθρων 26, 198 και 203 του Δ.Κ.Κ. (Π.Δ. 
410/1995), όπως ισχύουν. 

ι) Του 276/85 Π.Δ./τος (ΦΕΚ 102/1986 τ.Α) «Δυναμικότη¬ 
τα και σύνθεση προσωπικού Κρατικών Παιδικών Σταθ¬ 
μών, Ίδρυση Βρεφικών Τμημάτων» και του 92/1989 
Π.Δ/τος (41/1989 τ.Α) με το οποίο τροποποιήθηκε το 
προηγούμενο ως προς τη δυναμικότητα του ανωτέρω 
Παιδικού Σταθμού. 

ια) Τις 2813/3.6.1987 (ΦΕΚ 22/Β/1987) και Γ2β/5466/ 
5.12.1988 (ΦΕΚ 900/Β /1988) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία των ορ¬ 
γανικών μονάδων διαφορετικής ονομασίας ιδρυμάτων 
κοινωνικής πρόνοιας εποπτευόμενων από το Υπουργείο 
Υγείας και Πρόνοιας προς τις Διευθύνσεις, Τμήματα και 
αυτοτελή γραφεία και τον καθορισμό των κλάδων προϊ¬ 
σταμένων των μονάδων αυτών, αποφασίζουμε: 

Εγκρίνουμε τις 19/2002 και 83/2002 αποφάσεις του Δι¬ 
οικητικού Συμβουλίου των Ν.Π.Π.Σ. Δήμου Περάσματος 
και Δημοτικού Συμβουλίου Περάσματος αντίστοιχα που 
αφορούν την ψήφιση του Ο.Ε.Υ. του Ν.Π.Π.Σ. Δήμου Πε¬ 
ράσματος ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Α’ 

Άρθρο 1 

Συγκρότηση υπηρεσιών 

Τις υπηρεσίες του Νομικού Προσώπου «ΝΟΜΙΚΟ 
ΠΡΟΣΩΠΟ ΠΑΙΔΙΚΩΝ ΣΤΑΘΜΩΝ ΔΗΜΟΥ ΠΕΡΑΣΜΑ¬ 
ΤΟΣ» συγκροτούν οι κάτωθι υπηρεσιακές μονάδες: 

Α. Γραφείο Προέδρου. 

Β. Διεύθυνση Νομικού Προσώπου «Νομικό Πρόσωπο 
Παιδικών Σταθμών Δήμου Περάσματος». 

Άρθρο 2 

Διάρθρωση των Υπηρεσιακών μονάδων του Νομικού 
Προσώπου «Νομικό Πρόσωπο Παιδικών Σταθμών 
Δήμου Περάσματος» 

Α. ΓΡΑΦΕΙΟ ΠΡΟΕΔΡΟΥ 

1. Γραφείο Γραμματειακής Υποστήριξης Προέδρου 
(Γραμματεία). 

2. Γραφείο Προληπτικής Ιατρικής και Ψυχολογικής 
Υποστήριξης. 

Τα ανωτέρω γραφεία υπάγονται στον Πρόεδρο και είναι 
λειτουργικά γραφεία και όχι αυτοτελή. 

Β. ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ «ΝΟΜΙΚΟ 
ΠΡΟΣΩΠΟ ΠΑΙΔΙΚΩΝ ΣΤΑΘΜΩΝ ΔΗΜΟΥ ΠΕΡΑΣΜΑ¬ 
ΤΟΣ» 

1. Τμήμα Παιδικών Σταθμών 

2. Τμήμα Διοικητικού - Οικονομικού 
α) Γραφείο Προσωπικού 

β) Γ ραφείο Πρωτοκόλλου - Διεκπεραίωσης - Αρχείου 
γ) Γραφείο Λογιστηρίου - Ταμιακής Υπηρεσίας - Προ¬ 
μηθειών και Διαχείρισης Υλικών. 

Τα γραφεία του Διοικητικού - Οικονομικού Τμήματος εί¬ 
ναι λειτουργικά και όχι αυτοτελή. 

Τα ανωτέρω τμήματα των Παιδικών σταθμών είναι έξι 
(6). Ένα (1) ανά Παιδικό Σταθμό. 

1. Παιδικός Σταθμός Δ.Δ. Αμμοχωρίου 

2. Παιδικός Σταθμός Δ.Δ. Περάσματος 

3. Παιδικός Σταθμός Δ.Δ. Πολυποτάμου 

4. Παιδικός Σταθμός Δ.Δ. Τροπαιούχου 

5. Παιδικός Σταθμός Δ.Δ. Υδρούσας 

6. Παιδικός Σταθμός Δ.Δ. Φλαμπούρου 

ΚΕΦΑΛΑΙΟ Β’ 

Άρθρο 3 

Οργανική σύνθεση, διαβάθμιση, κατάταξη και αριθμός 
οργανικών θέσεων κατά κλάδο και ειδικότητα του προ¬ 
σωπικού του Νομικού Προσώπου 
ΜΟΝΙΜΟ ΠΡΟΣΩΠΙΚΟ 
α. ΤΑΚΤΙΚΟ ΠΡΟΣΩΠΙΚΟ 

Οι Οργανικές θέσειςτου Νομικού Προσώπου «ΝΟΜΙΚΟ 
ΠΡΟΣΩΠΟ ΠΑΙΔΙΚΩΝ ΣΤΑΘΜΩΝ ΔΗΜΟΥ ΠΕΡΑΣΜΑ¬ 
ΤΟΣ» είναι οι παρακάτω: 

1. Κλάδου ΠΕ Διοικητικού Λογιστικού με βαθμό Δ-Α, θέ¬ 
σεις μία (1). 

2. Κλάδου ΤΕ Διοικητικού Λογιστικού με βαθμό Δ-Α, θέ¬ 
σεις μία (1). 

3. Κλάδου ΔΕ Διοικητικού Λογιστικού με βαθμό Δ-Α, θέ¬ 
σεις μία (1). 

4. Κλάδου ΤΕ Βρεφονηπιοκομίας με βαθμό Δ-Α θέσεις 
δεκατρείς (13). 

5. Κλάδου ΔΕ Βοηθών Παιδαγωγών - Βρεφοκόμων με 
βαθμό Δ-Α, θέσεις επτά (7). 

6. Κλάδου ΔΕ Μαγείρων με βαθμό Δ-Α, θέσεις έξι (6). 

7. Κλάδου ΥΕ Βοηθών Μαγείρων με βαθμό Ε-Β, θέσεις 
έξι (6). 


8. Κλάδου ΥΕ Προσωπικού Καθαριότητας - Γ ενικών Κα¬ 
θηκόντων, με βαθμό Ε-Β, θέσεις επτά (7). 

Προσόντα διορισμού για τις παραπάνω θέσεις είναι τα 
προβλεπόμενα σύμφωνα με την ισχύουσα για τους Ο.Τ.Α. 
Νομοθεσία. 

Στους παραπάνω κλάδους και θέσεις του Νομικού Προ¬ 
σώπου,θα ενταχθούν όσοι από τους μετατασσόμενους 
υπαλλήλους σε προσωποπαγείς θέσεις του Νομικού 
Προσώπου υπηρετούντες υπάλληλοι των πρώην Κ.Π.Σ. 
το επιθυμούν, και αφού καλύπτουν πάγιες και διαρκείς 
ανάγκες της υπηρεσίας. 

β.ΠΡΟΣΩΠΟΠΑΓΩΝ ΘΕΣΕΩΝ (μετατασσόμενο) 

1. Κλάδου ΠΕ Νηπιαγωγών (προσ.) βαθμόςΑ’ θέση μία (1). 

2. Κλάδου ΤΕ, Νηπιαγωγών (προσ.) βαθμός Α’ θέσεις 
δύο (2). 

α) Τις παραπάνω θέσεις καταλαμβάνει το μόνιμο υπη¬ 
ρετών προσωπικό των πρώην Κ.Π.Σ. που μετατάσσεται 
αυτοδίκαια στο νέο Νομικό Πρόσωπο, οι οποίες καταρ- 
γούνται με την κατά οποιοδήποτε τρόπο αποχώρηση από 
την υπηρεσία του υπαλλήλου που την κατέχει. 

β) Οι υπάλληλοι που κατέχουν προσωρινές προσωπο¬ 
παγείς θέσεις ανεξαρτήτως κλάδου και κατηγορίας είναι 
ισότιμοι στις κρίσεις και διατηρούν όλα τα δικαιώματα και 
παροχές που απορρέουν από τη θέση διορισμού τους. 

ΕΠΟΧΙΑΚΟ ΠΡΟΣΩΠΙΚΟ 

Πέντε (5) θέσεις εποχιακού προσωπικού οι οποίες κα¬ 
θορίζονται κάθε φορά με απόφαση του Δ.Σ.ανάλογα με 
τις ανάγκες του Νομικού Προσώπου. 

Άρθρο 4 

Κατηγορίες και Κλάδοι Προσωπικού 

Το Μόνιμο προσωπικό των Παιδικών και Βρεφονηπια¬ 
κών Σταθμών διέπεται από τις διατάξεις του Α’ και Γ’ μέ¬ 
ρους του Ν.1188/81 «Περίκυρώσεως κώδικα καταστάσε- 
ως προσωπικού Οργανισμού Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

Α) Θέσεις Πανεπιστημιακής Εκπαίδευσης υπαλλήλων 
του κλάδου ΠΕ με εισαγωγικό βαθμό το Δ’ και καταληκτι¬ 
κό τον Α'. 

Β) Θέσεις Τεχνολογικής Εκπαίδευσης υπαλλήλων του 
κλάδου ΤΕ με εισαγωγικό βαθμό το Δ’ και καταληκτικό τον 
Α'. 

Γ) Θέσεις Δευτεροβάθμιας Εκπαίδευσης υπαλλήλων 
του κλάδου ΔΕ με εισαγωγικό βαθμό το Δ’ και καταληκτι¬ 
κό τον Α'. 

Δ) Θέσεις Υποχρεωτικής Εκπαίδευσης υπαλλήλων του 
κλάδου ΥΕ με εισαγωγικό βαθμότον Ε’ και καταληκτικό το Β'. 

ΚΕΦΑΛΑΙΟ Γ 
Άρθρο 5 

Αντικείμενο και Αρμοδιότητες των Υπηρεσιακών Μονά¬ 
δων. 

Α.α.Γραφείο Γραμματειακής Υποστήριξης Προέδρου 

1. Έχει τη μέριμνα και επιμέλεια ενημέρωσης του Προ¬ 
έδρου για την αλληλογραφία του Νομικού Προσώπου. 

2. Προγραμματίζει τις συναντήσεις του Προέδρου με 
επιτροπές, συλλόγους, γονείς, δημότες κτλ. 

3. Τηρεί ημερολόγιο των προσωπικών συναντήσεων, 
επαφών και συμμετοχών σε Επιτροπές του Προέδρου 
εντός και εκτός του Νομικού Προσώπου και τον ενημε¬ 
ρώνει έγκαιρα. 

4. Μεριμνά και επιμελείται για την προπαρασκευή των 
Συνεδριάσεων του Διοικητικού Συμβουλίου σε συνεργα¬ 
σία με τη Διεύθυνση του Νομικού Προσώπου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3335 


5. Διεκπεραιώνει κάθε υπόθεση που του αναθέτει ο 
Πρόεδρος και η οποία δεν εμπίπτει στην αρμοδιότητα των 
άλλων υπηρεσιώντου Νομικού Προσώπου. 

β. Γραφείο Προληπτικής Ιατρικής και Ψυχολογικής 
Υποστήριξης. 

Υπεύθυνος του γραφείου τοποθετείται παιδίατρος με 
σύμβαση έργου.Οι αρμοδιότητες του Παιδιάτρου είναι οι 
εξής: 

1. Εξετάζει κατά διαστήματα και κατ’ ελάχιστο όριο μια 
φορά το μήνα όλα τα παιδιά των Σταθμών του Νομικού 
Προσώπου, παρακολουθεί την ανάπτυξή τους και συνερ¬ 
γάζεται με το παιδαγωγικό προσωπικό γιατηντήρηση της 
ατομικής καρτέλας κάθε παιδιού. 

2. Παρακολουθεί την ψυχοσωματική υγεία των παιδιών. 

3. Εισηγείται για τη δυνατότητα επιστροφής στο Σταθ¬ 
μό Παιδιού που απούσιαζε από σοβαρή ασθένεια με βάση 
το Ιατρικό Πιστοποιητικό από την προσωπική του εξέταση 
που προσκομίζεται από τους γονείς . 

4. Προσδιορίζει και ελέγχει τα πιστοποιητικά υγείας 
βρεφών και νηπίων για την εγγραφή τους στους σταθ¬ 
μούς. 

5. Εισηγείται την μη εγγραφή ή διαγραφή παιδιών που 
πάσχουν από ειδικές παθήσεις εάν υπάρχει σχετικό θέμα. 

6. Εποπτεύει για την υγιεινή των χώρων των Παιδικών 
Σταθμών. 

7. Μεριμνά για το αναγκαίο υγειονομικό υλικό που πρέ¬ 
πει να προμηθεύονται οι Σταθμοί σε συνεργασία με το 
παιδαγωγικό προσωπικό. 

8. Εισηγείται και οργανώνει σεμινάρια επιμόρφωσης για 
τους εργαζόμενους και τους γονείς. 

Β. Δ/ΝΣΗ ΠΑΙΔΙΚΩΝ ΣΤΑΘΜΩΝ 

α. Προϊστάμενος Διεύθυνσης Παιδικών Σταθμών 

Στις αρμοδιότητές του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν τη Διεύθυνση. 

2. Η άσκηση γενικής διοικητικής εποπτείας σε όλο το 
προσωπικό του Νομικού Προσώπου με οποιαδήποτε σχέ¬ 
ση εργασίας και η εισήγηση στον Πρόεδρο κάθε θέματος 
που αφορά την κατάστασή του, την εσωτερική μετακίνη¬ 
ση των υπαλλήλων για κάλυψη υπηρεσιακών αναγκών 
του,τον αριθμό καιτις ειδικότητες που απαιτούνται για τη 
διασφάλιση της εύρυθμης λειτουργίας του Νομικού Προ¬ 
σώπου ο προγραμματισμός και η έγκριση των αδειών του 
προσωπικού. 

3. Ο συντονισμός ,η κατεύθυνση και η παροχή των απα¬ 
ραίτητων οδηγιών στα τμήματα και γραφεία για την άσκηση 
των καθηκόντων τους σύμφωνα με τις διατάξεις του παρό¬ 
ντος οργανισμού και σχετικών νόμων και διαταγμάτων. 

4. Η συγκέντρωση, η παρακολούθηση και η κοινοποίηση 
στααρμόδιατμήματα ,των διαταγμάτων και των διοικητικών 
αποφάσεων που κοινοποιούνται στο Νομικό Πρόσωπο. 

5. Η τήρηση του εμπιστευτικού πρωτοκόλλου αλληλο¬ 
γραφίας και της σφραγίδας του Νομικού Προσώπου. 

6. Η παραλαβή της εισερχόμενης αλληλογραφίας και ο 
χαρακτηρισμός της για την κατανομή της σύμφωνα με το 
περιεχόμενο της καθώς και των αιτήσεων εγγραφής των 
νηπίων. 

7. Η σύνταξη του Ο.Ε.Υ. βάσειτης κείμενης νομοθεσίας 
των αποφάσεων του Δ.Σ. και των οδηγιών και κατευθύν- 
σεωντου Προέδρου. 

8. Συντονίζει το εκπαιδευτικό έργο των Παιδικών Σταθ¬ 
μών και αναπληρώνει κατόπιν εντολής του Προέδρου σε 
επείγουσες περιπτώσεις τις βρεφονηπιοκόμους των 
σταθμών. 

9. Η φροντίδα για την οργάνωση και εκτέλεση προ¬ 


γραμμάτων εκπαίδευσης και επαγγελματικής εξειδίκευ- 
σηςτων υπαλλήλων του Νομικού Προσώπου. 

10. Η φροντίδα για τη διοργάνωση των προγραμματι¬ 
σμένων καθώς και των άλλων εκδηλώσεων που πρέπει να 
πραγματοποιούνται για την έγκριση του Δ.Σ.του Νομικού 
Προσώπου. 

11. Η σύνταξη διαιτολογίων σε συνεργασία με τον Παι¬ 
δίατρο. 

12. Η συμμετοχή στην Επιτροπή επιλογής νέων κτιρίων 
για τη στέγαση των Παιδικών Σταθμών. 

13. Η συνεργασία με τις υπηρεσίες του Δήμου για τη 
συμμετοχή του Νομικού Προσώπου σε προγράμματα της 
Ευρωπαϊκής Ένωσης. 

14.0 έλεγχος καιη θεώρηση όλωντων καταστάσεων πλη¬ 
ρωμής του προσωπικού, των χρηματικών ενταλμάτων και 
λοιπών παραστατικών πριν υπογραφούν από τον Πρόεδρο. 

15. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

16. Η μεταβίβαση κάθε νομικού θέματος στην Νομική 
Υπηρεσία του Δήμου καθώς και των τεχνικών θεμάτων 
στη Διεύθυνση των Τεχνικών Υπηρεσιών του Δήμου. 

17. Συνυπογράφει με τον Προϊστάμενο του Διοικητικού- 
Οικονομικούτις απαραίτητες επιταγές του Νομικού Προ¬ 
σώπου. 

18. Σε περίπτωση απουσίας του, αναπληρώνεται σύμ¬ 
φωνα με τις κείμενες διατάξεις. 

19. Μεριμνά για την εκτέλεση των αποφάσεων του Διοι¬ 
κητικού Συμβουλίου. 

β. ΠΡΟΪΣΤΑΜΕΝΟΙ ΤΜΗΜΑΤΩΝ (όπως στο αρ. 4) 

Καθήκοντα 

Προϊσταμένων Νηπιακών Τμημάτων (Σταθμών) 

1. Είναι υπεύθυνοι για την εύρυθμη λειτουργία του παι¬ 
δικού σταθμού και την τήρηση του εκπαιδευτικού προ- 
γράμματοςτου κανονισμού λειτουργίας και την εκτέλεση 
των αποφάσεων του Δ.Σ. 

2. Φροντίζουν για την εσωτερική τάξη και εύρυθμη λει¬ 
τουργία του σταθμού αναφέροντας στη Διεύθυνση τυχόν 
δυσκολίες ,παραβάσεις και προβλήματα. 

3. Προΐστανται όλωντων υπαλλήλων του παιδικού σταθ¬ 
μού, εποπτεύουν για τη σωστή εκτέλεση των καθηκόντων 
τους .συντονίζουν το έργο τους ανάλογα με τις ανάγκες που 
ανακύπτουν κάθε φορά και ενημερώνουν τη Διεύθυνση για 
όλα τα θέματα που έχουν σχέση με το σταθμό. 

4. Συγκαλούντο προσωπικό του σταθμού για ενημέρω¬ 
ση, καθοδήγηση και προγραμματισμό δραστηριοτήτων, 
υποχρεωτικά με την έναρξη λειτουργίας του σταθμού και 
όποτε κριθεί αναγκαίο. 

5. Συγκαλόύν συγκέντρωση γονέων τουλάχιστον μια 
φορά το χρόνο, ύστερα από απόφαση του Διοικητικού 
Συμβουλίου. Στη συγκέντρωση παραβρίσκονται, εκτός 
από τους ίδιους, η Διευθύντρια, ο Πρόεδρος και τα μέλη 
του Διοικητικού Συμβουλίου και το παιδαγωγικό προσω¬ 
πικό. Σκοπός της συγκέντρωσης είναι η ενημέρωση των 
γονέων για ζητήματα που αφορούν τα παιδιά και τη λει¬ 
τουργία του σταθμού. 

6. Επιμελούνται για τον εφοδιασμό του σταθμού με τα 
αναγκαία τρόφιμα και λοιπά είδη ψυχαγωγίας, εκπαιδευ¬ 
τική ύλη καθώς και για την καλή φύλαξη, συντήρηση και 
διάθεση αυτών. Υπογράφουν τα δελτία εισαγωγής και 
εξαγωγής υλικού. 

7. Ενημερώνουν τη Προϊσταμένη Διεύθυνσης για την 
διαγραφή των παιδιών. 

8. Κρατούντα κλειδιά του σταθμού και της αποθήκης. 

9. Είναι υπεύθυνοι για την τήρηση των παρακάτω βι¬ 
βλίων: 

α) Βιβλίο παρουσίας προσωπικού, 
β) Δελτία εισαγωγής και εξαγωγής υλικού, 
γ) Βιβλίο διδαχθείσης ύλης που καταχωρεί και υπογρά¬ 
φει καθημερινά, το παιδαγωγικό προσωπικό, 
δ) Βιβλίο πρωτοκόλλου, 
ε) Βιβλίο παρουσίας παιδιών, 
στ) Βιβλίο παρατηρήσεων Δ.Σ. 

10. Απασχολούν τα νήπια με το ημερήσιο πρόγραμμα 
απασχόλησης, βάσει προγράμματος, τουλάχιστον για τέσ¬ 
σερις ώρες(4) ημερησίως από το κανονικό τους ωράριο. 
Παιδαγωγών 

1. Φροντίζουν γιατη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρησίου προγράμματος ανάλογα με την ηλικία και τις ανά¬ 
γκες τους .Απασχολούν τα παιδιά σύμφωνα με το ημερή¬ 
σιο πρόγραμμα απασχόλησης και προσφέρουν σ’ αυτά 
με υπομονή και στοργή όλες τις δυνατότητες για να ανα¬ 
πτύξουν την προσωπικότητά τους, επιδιώκοντας συνε¬ 
χώς να δημιουργήσουν σ’ αυτά ικανότητα συγκέντρω¬ 
σης, αυτενέργειας, εμπιστοσύνη στον εαυτό τους και τις 
προσωπικές δυνατότητές τους. Σε καμιά περίπτωση και 
για οποιοδήποτε λόγο δεν επιτρέπεται η κακή μεταχείρι¬ 
ση των παιδιών (εκφοβισμός - σωματική ποινή). 

2. Εισηγούνται στον Προϊστάμενο του τμήματος τις 
ανάγκες εφοδιασμού του σταθμού για την εφαρμογή του 
προγράμματος με τα απαιτούμενα παιδαγωγικά υλικά. 

3. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν τη δια¬ 
τροφή τους και την καθαριότητά τους, ενθαρρύνοντας 
την αυτοεξυπηρέτησή τους. 

4. Φροντίζουν γιατη σωστή οργάνωση καιτάξη των αιθου¬ 
σών. Παρακολουθούντη συμπεριφοράτωνπαιδιών και ενη¬ 
μερώνουν τον προϊστάμενο για κάθε ύποπτο σχετικά με την 
υγεία των παιδιών περιστατικό ή οποιοδήποτε άλλο θέμα. 

5. Τηρούντο βιβλίο παρουσίας των παιδιών και ενημερώ¬ 
νουν τον Προϊστάμενο στις περιπτώσεις απουσίας τους. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα δι¬ 
δασκαλίας καιτο εκπαιδευτικό υλικό που τους έχει διατεθεί. 

8. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον προϊστάμενο του σταθμού. 

10. Είναι υπεύθυνοι για την παραλαβή των παιδιών από 
τους γονείς και την παράδοσή των σ'αυτούς ή κηδεμόνας 
τους στην είσοδο του Σταθμού. 

11. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον προϊστάμενο ή το Δι¬ 
ευθυντή του Νομικού Προσώπου. 

Βοηθοί παιδαγωγού η βρεφοκόμου 

1. Βοηθούν το παιδαγωγικό προσωπικό σε άλατα καθή- 
κοντάτου και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον προϊστάμε¬ 
νο του σταθμού για βοήθεια και υποστήριξη. 

2. Επιλαμβάνονται της σωματικής καθαριότητας των 
νηπίων. 

Μαγείρισσα ή Μάγειρας 

1. Είναι υπεύθυνος/η για το μαγειρείο και την επιμελη¬ 
μένη και έγκαιρη παρασκευή του φαγητού σύμφωνα μετο 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού, εισηγούμενος/η κάθε σχετικό μέτρο. 


2. Φροντίζει δια το σερβίρισμα του προγεύματος και του 
μεσημεριανού φαγητού. 

3. Τακτοποιείτα μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία 
τους, ευθυνόμενος/η για κάθε απώλεια ή αδικαιολόγητη 
καταστροφή. 

4. Φροντίζει για την έγκαιρη τακτοποίηση των προμη- 
θευόμενωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας του χώρου αυτού. 

5. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

6. Εκτελεί κάθε άλλη εργασία που του ανατίθεται από 
τον προϊστάμενο. 

Βοηθός Μαγείρου. 

1. Φροντίζει για τη διανομή του φαγητού, βοηθά το βοη¬ 
θητικό προσωπικό στη διανομή του φαγητού στα παιδιά 
και φροντίζει για τη συγκέντρωση των ειδών εστίασης με¬ 
τά το τέλος τους. 

2. Βοηθά το μάγειρα ή τη μαγείρισσα στην προετοιμα¬ 
σία του φαγητού. 

3. Αναπληρώνει το μάγειρα σε περίπτωση απουσίας ή 
κωλύματος αυτού. 

4. Εκτελεί κάθε άλλη εργασία που του ανατίθεται από 
την Προϊσταμένη σε περίπτωση ανάγκης. 

Προσωπικό καθαριότητας - Βοηθητικών εργασιών. 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του σταθμού, εκτός εκεί¬ 
νων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό του 
σταθμού που παραλαμβάνουν από τον υπάλληλο των κλά¬ 
δων Διοικητικού - Λογιστικού ή Διαχειριστών εκτός εκείνου 
που χρησιμοποιείται από κάποιον υπάλληλο των κλάδων 
Βρεφονηπιοκομίας ή Νηπιαγωγών (προσωρινώς) και οφεί¬ 
λουν να μεριμνούν για την καλή συντήρηση, καθαριότητα 
και φύλαξη αυτού, στον κατάλληλο χώρο, ευθυνόμενοι για 
κάθε απώλεια ή αδικαιολόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παραβρί¬ 
σκονται δε στο χώρο τραπεζαρίας και βοηθούν τα παιδιά 
καθ’ όλη τη διάρκεια του φαγητού. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστίασης. 

6. Βοηθούν εφόσον παρίσταται ανάγκη, στην προετοι¬ 
μασία των παιδιών του νηπιακού τμήματος για τη μέση με- 
ριανή τους ανάπαυση καθώς και στην ετοιμασία αυτών 
για την αποχώρησή τους από τον Σταθμό. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο βοηθητικού μαγειρεί¬ 
ου, εκτελούν εκ περιτροπής τα καθήκοντα του μαγείρου, 
μέχρι την πρόσληψη εκτάκτου υπαλλήλου προς αναπλή- 
ρωση του κωλυομένου ή ασθενούντος. 

8. Επιλαμβάνονται της καθαριότητας των παιδιών του 
νηπιακού τμήματος απούσηςτης βοηθού παιδαγωγού. 

9. Εκτελούν κάθε άλλη εργασία που τους ανατίθεται 
από την Προϊσταμένη σε περίπτωση ανάγκης. 

Τμήμα Διοικητικού - Οικονομικού 

Β) Προϊστάμενος του Τμήματος Διοικητικού - Οικονομι¬ 
κού 

Αρμοδιότητες και Αντικείμενο 

1. Η εποπτεία και ο έλεγχος του τμήματός του για την 

εύρυθμη λειτουργία αυτού την τήρηση του κανονισμού 
λειτουργίας του Νομικού Προσώπου και την πιστή εκτέ¬ 
λεση των αποφάσεωντου Διοικητικού Συμβουλίου. 

2. Υπεύθυνος για την κατανομή των εργασιών και θεμά¬ 
των που αφορούν τα γραφεία του Τμήματός του. 

3. Συντονίζει, καθοδηγεί, και παρέχει τις απαραίτητες 
οδηγίες στο προσωπικό του τμήματός του για την άσκη¬ 
ση των καθηκόντών τους. 

4. Η εποπτεία όλου του προσωπικού του τμήματος για 
τη σωστή εκτέλεση των καθηκόντωντου και η ενημέρωση 
του Διευθυντή του Νομικού Προσώπου για όλα τα θέματα 
που του υποβάλλονται από αυτό. 

5. Η υποχρέωση να ενημερώνει το γραφείο προσωπικού 
για τις ημερήσιες παρουσίες ή απουσίες του τμήματός του. 

6. Ελέγχει και θεωρεί όλα τα έγγραφα των υφισταμένων 
του και είναι συνυπεύθυνος για τη νομιμότητα και πληρό¬ 
τητα αυτών πριν τη διαβίβασή τους στο Διευθυντή ή τον 
Πρόεδρο του Νομικού Προσώπου για την τελική υπογρα¬ 
φή τους. 

7. Μεριμνά για τη σύνταξη σχεδίων προϋπολογισμού 
και απολογισμού σε συνεργασία με τον Διευθυντή πριν 
διαβιβασθούν στο Διοικητικό Συμβούλιο του Νομικού 
Προσώπου. 

8. Υπεύθυνος για την εκτέλεση κάθε εργασίας που αφο¬ 
ρά θέματα προϋπολογισμού, παρακολουθεί την πορεία 
εκτέλεσής του και εισηγείται όταν παρίσταται ανάγκη την 
αναμόρφωσή του. 

9. Επιμελείται τη διαχείριση της πάγιας προκαταβολής και 
εξοφλεί κάθε μικροδαπάνη που μπορεί να πληρωθεί από 
αυτή, συγκεντρώνει δε τα απαιτούμενα δικαιολογητικά των 
δαπανών αυτών και προβαίνει στις απαιτούμενες ενέργειες 
για την αναπλήρωση της πάγιας προκαταβολής. 

10. Ελέγχει και υπογράφει τα εκδιδόμενα X. Ε. σύμφωνα 
με τις ισχύουσες διατάξεις τα οποία διαβιβάζονται στον 
Πρόεδρο προς τελική υπογραφή. 

11. Σε περίπτωση απουσίας του αναπληρώνεται από 
τον αρχαιότερο υπάλληλο του τμήματος. 

12. Ασκεί τα καθήκοντα Γραμματέα στις συνεδριάσεις 
του Δ.Σ. 

α.Γραφείο Προσωπικού 

Στην αρμοδιότητά του ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πόσης (ρύσε¬ 
ως προσωπικού του Νομικού Προσώπου. 

2. Η σύνταξη κατά νόμο των πινάκων αρχαιότητας των 
υπαλλήλωντου Νομικού Προσώπου. 

3. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

4. Η εκτέλεση όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, συντάξεις, χορήγηση αδειών, πειθαρχικές υποθέ¬ 
σεις και η κοινοποίησή τους στο τμήμα λογιστικού. 

5. Η έκδοση πιστοποιητικών υπηρεσιακών μεταβολών 
για κάθε χρήση. 

6. Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των υπηρεσιών. 

7. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου. 

8. Η συνεργασία με τη Διεύθυνση του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλεια της 


κοινοποίησης αυτών κατά τις κείμενες διατάξεις των συ¬ 
νεδριάσεων στα μέλη του Διοικητικού Συμβουλίου. 

9. Η επιμέλεια για την προετοιμασία των αποφάσεων 
του πιο πάνω οργάνου. 

10. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

11. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική αρχή ή το Δη¬ 
μοτικό Συμβούλιο ανάλογα με το θέμα προς έγκριση. 

12. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητάς τους. 

13. Η τήρηση ευρετηρίου αποφάσεωντου Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής αρχής. 

14. Διεκπεραιώνει κάθε υπόθεση που του αναθέτει ο 
Πρόεδρος του Δ.Σ. και η οποία δεν εντάσσεται στην αρ¬ 
μοδιότητα των άλλων υπηρεσιών του Νομικού Προσώ¬ 
που. 

β. Γραφείο Πρωτοκόλλου - Διεκπεραίωσης - Αρχείου 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση και ευ- 
ρετηρίαση πάσης φύσεως εισερχομένων εγγράφων. 

2. Η διανομή στις διευθύνσεις, τα τμήματα, και τα γρα¬ 
φεία των εγγράφων προς έλεγχο και η τήρηση των πρω¬ 
τοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχόμενου ή εξερχόμενου εγ¬ 
γράφου και η τήρηση των σχετικών βιβλίων παράδοσης. 

5. Η τήρηση του γενικού αρχείου και η εισήγηση για την 
καταστροφήτου θεωρούμενου σαν άχρηστου, όταν απαι¬ 
τείται. 

6. Η τήρηση του αρχείου όλωντωνδιευθύνσεωντου Νο¬ 
μικού Προσώπου καθώς και του αρχείου της Εφημερίδας 
της Κυβερνήσεως. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

γ) Γραφείο Λογιστηρίου - Ταμειακής Υπηρεσίας Περι¬ 
ουσίας και Διαχείρισης Υλικού 

1. Η ευθύνη είσπραξης των εισφορών και εσόδων του 
Νομικού Προσώπου. 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων, όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπόμενων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης και έκ¬ 
δοσης των οικείων χρηματικών ενταλμάτων μέσα στις πι¬ 
στώσεις του Προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του προ¬ 
σωπικού του Νομικού Προσώπου, η μέριμνα για την τακτική 
και έγκαιρη πληρωμή των πάσης φύσεως αποδοχών όλων 
των μισθωτώντου Νομικού Προσώπου και η εκτέλεση κάθε 
εργασίας που έχει σχέση με την ασφάλισή του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό, καθώς και 

η συνεργασίατου με το γραφείο προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμήθεια 
όλωντων ειδών γιατις ανάγκεςτου Νομικού Προσώπου και 
την λειτουργία των παιδικών σταθμών με την άμεση επίβλε¬ 
ψη του προϊσταμένου του τμήματος και του Διευθυντού. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσής τους στην αποθήκη των παιδικών σταθμών 
ανάλογα με τις ανάγκες τους. 

13. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των προϊσταμένων του τμή¬ 
ματος και της Διεύθυνσης πριν διαβιβαστεί στο Διοικητι¬ 
κό Συμβούλιο. 

14. Η εκτέλεση της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16. Η συγκέντρωση κάθε κινητής και ακίνητης περιου- 
σίαςτου Νομικού Προσώπου, καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό Πρόσωπο της ακινήτου περιουσίας με την συνερ¬ 
γασία της Νομικής Υπηρεσίας του Δήμου. 

17. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

18. Η διενέργεια των πληρωμών προς τους δικαιούχους. 

19. Η μέριμνα για την απόδοση των κάθε φύσεως κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

20. Η διενέργεια χρηματικών δοσοληψιών με τις τράπεζες. 

21. Είναι αρμόδιο για κάθε θέμα που έχει σχέση με τα οι¬ 
κονομικά του Νομικού Προσώπου. 

Άρθρο 6 

1. Ο Κανονισμός λειτουργίας είναι ένας και ενιαίος για 
ολόκληρο το Νομικό Πρόσωπο. 

2. Το προσωπικό εκτελεί με εντολή του Προϊσταμένου 
του Τμήματος του ή του Διευθυντή του Νομικού Προσώ¬ 
που κάθε άλλη εργασία σε περίπτωση ειδικών συνθηκών 
βάσει του Κανονισμού. 

3. Ο κάθε υπάλληλος συμπεριφέρεται κατά την εκτέλε¬ 
ση των καθηκόντων του με προσοχή, επιμέλεια και ευσυ¬ 
νειδησία ακολουθώντας τους Νόμους του Κανονισμού 
λειτουργίας του Νομικού Προσώπου και τις εκάστοτε 
οδηγίες και κατευθύνσεις των προϊσταμένων του. 

ΚΕΦΑΛΑΙΟ Δ' 

Άρθρο 7 

Προϊστάμενοι Υπηρεσιακών Μονάδων 

Οι Προϊστάμενοι των Υπηρεσιακών Μονάδων και οι αντί¬ 
στοιχοι κλάδοι αυτών ορίζονται ως εξής με απόφαση του 
Δ.Σ. μετά από γνωμοδότηση του Υπηρεσιακού Συμβουλίου: 

1. Διευθυντής του Νομικού Προσώπου Δημοτικών Παι¬ 
δικών Σταθμών επιλέγεται υπάλληλος του κλάδου ΠΕ Νη¬ 
πιαγωγών (προσ.), ΠΕ Νηπιαγωγών. ΤΕ Νηπιαγωγών 
(προσ.), και ΤΕ Νηπιαγωγών, ΤΕ Βρεφονηπιοκόμων, 
όπως ο Νόμος ορίζει. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου Π Ε Διοικητικού -Οι¬ 
κονομικού, ΤΕ Διοικητικού - Λογιστικού, ΔΕ Διοικητικού - 
Λογιστικού και ΔΕ Διοικητικού, όπως ο νόμος ορίζει. 

3. Προϊστάμενοι Τμημάτων των Δημοτικών Παιδικών 
Σταθμών επιλέγονται υπάλληλοι του κλάδου ΠΕ Νηπια¬ 


γωγών (προσ.), και ΠΕ Νηπιαγωγών, ΤΕ Νηπιαγωγών 
(προσ), καιΤΕ Νηπιαγωγών, ΤΕ Βρεφονηπιοκόμων, όπως 
ο Νόμος ορίζει. 

Άρθρο 8 

Για το διορισμό,τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Νομικό Πρόσωπο ανεξαρτήτως 
σχέσεως εργασίας καθώς και ορισμένο επιπλέον αριθμό 
θέσεων για την κάλυψη των υφιστάμενων και μελλοντικών 
αναγκών των Υπηρεσιών του Νομικού Προσώπου. 

Η κατανομή του προσωπικού στις Διευθύνσεις - Τρήμα¬ 
τα - Αυτοτελή Γ ραφεία γίνεται πάντα με απόφαση του 
Προέδρου του Δ.Σ. του Νομικού Προσώπου, ανάλογα με 
τις ανάγκες των Υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικείμε¬ 
να κατά την οποία κατανομή θα εξετάζονται και τυχόν ει¬ 
δικές ανάγκες των υπαλλήλων (μητέρες ανήλικων τέ¬ 
κνων, έγκυες γυναίκες, τόπος διαμονής, κ.λπ.). 

Προϊστάμενοι Διευθύνσεων - Τμημάτων και Αυτοτελών 
Γ ραφείων ορίζονται πάντοτε με απόφαση Προέδρου του 
Δ.Σ. οι κρινόμενοι από το αρμόδιο Υπηρεσιακό Συμβούλιο 
υπάλληλοι αναπληρούμενοι σε περίπτωση απουσίας 
τους ή κωλύματος από τον κατά βαθμό αρχαιότερο υπάλ¬ 
ληλο της αυτής υπηρεσίας. 

Κάθε άλλη λεπτομέρεια λειτουργίας των επι μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του Νομι¬ 
κού Προσώπου. 

Ακροτελεύτιο άρθρο 

Από την ψήφιση του παρόντος Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού και οικονομικού έτους 2002 ύψους 
350.000,00 ευρώ περίπου για τα επόμενα οικονομικά έτη 
το ύψος της δαπάνης δεν μπορεί να προσδιοριστεί. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Ν.Π.Π.Σ. Δ. Πε¬ 
ράσματος, το ύψος της οποίας δεν μπορεί να προσδιορι¬ 
στεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Φεβρουάριου 2003 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 
-♦- 

Αριθ. 783 (2) 

Σύσταση αμιγούς Δημοτικής Επιχείρησης στο Δήμο Αε¬ 
τού Ν. Φλώρινας με την επωνυμία «Δημοτική Επιχεί¬ 
ρηση Ανάπτυξης Αετού». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 και 287 του 
Π.Δ. 410/95 (Δημοτικός και Κοινοτικός Κώδικας). 

2. Τις 25027/9.4.84 και 85050/29.11.84 αποφάσεις 
Υπουργού Εσωτερικών. 

3. Την 188/2001 απόφαση του Δημοτικού Συμβουλίου 
Αετού. 

4. Την οικονομοτεχνική μελάτη για τη σύσταση Δημοτικής 
Επιχείρησης στο Δήμο Αετού με την επωνυμία «Δημοτική 
Επιχείρηση Ανάπτυξης Αετού» και την από 31.1.2003 έκθε¬ 
ση αξιολόγησης της από τον υπάλληλο της Δ.Ο.Υ. Φλώρι¬ 
νας Παπούλκα Α. Χρήστο, αποφασίζουμε: 

1. Συστήνουμε στον Δήμο Αετού του Νομού Φλώρινας 
αμιγή Δημοτική Επιχείρηση με την επωνυμία «Δημοτική 
Επιχείρηση Ανάπτυξης Αετού». 

2. Σκοποί της επιχείρησης είναι: 

α) Η σύνταξη, προώθηση και υλοποίηση ολοκληρωμέ¬ 
νου αναπτυξιακού προγράμματος του Δήμου Αετού. 

β) Η εφαρμογή και καλλιέργεια πολιτιστικών δραστη¬ 
ριοτήτων, με την οργάνωση και λειτουργία πολιτιστικών 
τμημάτων. Η λειτουργία καθενός από τα τμήματα αποφα- 
σίζεται κατά περίπτωση από το Δ.Σ. της επιχείρησης και 
οργανώνεται με βάση σχετικό κανονισμό. 

γ) Η διοργάνωση κάθε είδους πολιτιστικών εκδηλώσε¬ 
ων, ο συντονισμός και η στήριξη πολιτιστικών δραστηριο¬ 
τήτων σε συνεργασία με τους αντίστοιχους φορείς. 

δ) Η εφαρμογή και καλλιέργεια αθλητικών δραστηριο¬ 
τήτων, με την οργάνωση και λειτουργία αθλητικών τμη¬ 
μάτων. Η λειτουργία καθενός από τα τμήματα αποφασί- 
ζεται κατά περίπτωση από το Δ.Σ. της επιχείρησης και ορ¬ 
γανώνεται με βάση σχετικό κανονισμό. 

ε) Η οργάνωση κάθε είδους αθλητικών εκδηλώσεων, ο 
συντονισμός και η στήριξη αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

στ) Η οργάνωση, λειτουργία και διαχείριση τουριστικών 
υπηρεσιών και δράστηριοτήτων του Δήμου Αετού, καθώς 
και η δημιουργία και διαχείριση νέων δραστηριοτήτων, 
ιδιαίτερα στοντουριστικότομέα (Δημοτικά Αναψυκτήρια, 
καταλύματα, τουριστικά καραβάκια στις λίμνες, κέντρα 
ιστορίας και πολιτισμού κ.λ.π.) για: 

• Την παροχή υψηλού επιπέδου υπηρεσιών στους επι¬ 
σκέπτες, 

• Την αξιοποίηση και προβολή των πόρων της περιοχής, 

• Τηνπροσπόριση εσόδων για την χρηματοδότηση έρ¬ 
γων κοινωνικής και πολιτιστικής υποδομής κ.λ.π. 

ζ) Η εκπόνηση μελετών, η ανάληψη και υλοποίηση πρω¬ 
τοβουλιών κ.λ.π. για την προστασία του περιβάλλοντος, η 
ανάπτυξη περιβαλλοντικών ζητημάτων της περιοχής Αε¬ 
τού, η οργάνωση - υποστήριξη - δημοσιοποίηση προ¬ 
γραμμάτων περιβαλλοντικής εκπαίδευσης και ευαισθη- 
τοποίησης κ.λ.π. 

η) Η ανάληψη και υλοποίηση τοπικών, νομαρχιακών, πε¬ 
ριφερειακών, εθνικών και κοινοτικών προγραμμάτων επι¬ 
μορφωτικού, πολιτιστικού, κοινωνικού, αναπτυξιακού, 
ερευνητικού κ.α. χαρακτήρα. 

θ) Η με αμοιβή ανάληψη ή εκπόνηση μελετών οικονομο¬ 
τεχνικών, αναπτυξιακών, κ.λπ. για φορείς της Τοπικής Αυ¬ 
τοδιοίκησης, καθώς και η διοργάνωση κάθε είδους εκδή¬ 
λωσης ή η ανάληψη κάθε είδους πρωτοβουλίας και δρα¬ 
στηριότητας που εμπίπτει στους σκοπούς της επιχείρησης. 

ι) Η παροχή υπηρεσιών καθαριότητας και αποκομιδής 
απορριμάτων και καθαριότητας και ευπρεπισμού κοινό¬ 
χρηστων υπαίθριων χώρων, 
ια) Η μελέτη και κατασκευή έργων υποδομής, 
ιβ) Η ίδρυση και λειτουργία κέντρου κοινωνικής πρόνοιας 
και παροχής υπηρεσιών πρωτοβάθμιας φροντίδας υγείας. 

ιγ) Η ίδρυση και λειτουργία βρεφονηπιακών, παιδικών 
σταθμών και κέντρων δημιουργικής απασχόλησης παιδιών. 


ιδ) Η ίδρυση και λειτουργία κέντρου πληροφόρησης νέων. 

ιε) Η υλοποίηση προγραμμάτων προβολής της ευρύτε¬ 
ρης περιοχής. 

ιστ) Η ανάληψη της ευθύνης διεξαγωγής στης αστικής 
συγκοινωνίας. 

ιζ) Η έκδοση τοπικής εφημερίδας. 

ιη) Η ίδρυση γραφείου τελετών. 

θ) Η διαχείριση λαϊκών αγορών και πανηγύρεων. 

κ) Η ανάληψη κάθε σχετικής με την φύση της επιχείρη¬ 
σης, πρωτοβουλίας και δραστηριότητας, για την πραγμα¬ 
τοποίηση εσόδων και την περαιτέρω διεύρυνση της κοι¬ 
νωνικής, πολιτιστικής και αναπτυξιακής αποστολής της, 
αλλά και για την οικονομική αξιοποίηση των έργων και 
υπηρεσιών της. 

3. Η επιχείρηση διοικείται από πενταμελές Διοικητικό 
Συμβούλιο, και αποτελείται από τους παρακάτω: 

α) Τρεις (3) αιρετούς εκπροσώπουςτου Δημοτικού Συμ¬ 
βουλίου Αετού. 

β) Έναν (1) εκπρόσωπο Κοινωνικού ή Πολιτιστικού φο¬ 
ρέα. 

γ) Ένα (1) Δημότη ή κάτοικο του Δήμου Αετού ο οποίος 
έχει πείρα ή γνώσεις σχετικές με το αντικείμενο της Επι¬ 
χείρησης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η επιχείρηση απασχολεί περισ¬ 
σότερους από είκοσι εργαζόμενους. 

4. Η διάρκεια της επιχείρησης είναι είκοσι χρόνια από τη 
δημοσίευση της απόφασης αυτής στην Εφημερίδα της 
Κυβερνήσεως. 

5. Έδρατης επιχείρησης είναιη έδρατου Δήμου Αετού. 

6. Το κεφάλαιο που εκχωρείται στην επιχείρηση είναι 
14.673 ευρώ. 

7. Πόροι της επιχείρησης είναι τα έσοδα από την άσκηση 
της δραστηριότητας της, οι πρόσοδοι από την περιουσία 
της, οι εθνικές ή κοινοτικές επιχορηγήσεις ή επιδοτήσεις, οι 
δωρεές, τα κληροδοτήματα, τα κέρδη από τη συμμετοχή 
της σε άλλους φορείς και κάθε άλλη νόμιμη πρόσοδος. 

8. Η επιχείρηση διαλύεται: α) με απόφαση του δημοτι¬ 
κού συμβουλίου, με απόλυτη πλειοψηφίατων μελώντου, 
β) όταν λήξει χωρίς να παραταθείη διάρκεια της, καιγ) σε 
περίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το δημοτικό 
συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Αετού. 

Η συγκρότηση, η λειτουργία και οι αρμοδιότητες των ορ¬ 
γάνων διοίκησης, η οργάνωση, η λειτουργία, η διαχείριση 
και εποπτεία της επιχείρησης, διέπονται από τις σχετικές με 
τις δημοτικές και κοινοτικές επιχειρήσεις διατάξεις του Δη¬ 
μοτικού και Κοινοτικού Κώδικα και την αριθ. 25027/84 από¬ 
φαση Υπουργού Εσωτερικών (ΦΕΚ 244/84 τ. Β'). 

9. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου Αε¬ 
τού, ύψους 14.673 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Φεβρουάριου 2003 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 




3340 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 26498 ( 3 ) 

Σύσταση στο Δήμο Σούδας Ν. Χανιών Νομικού Προσώ¬ 
που με την επωνυμία «Σχολική Επιτροπή 2ου Δημοτι¬ 
κού Σχολείου Σούδας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: α) τηςπαραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (τ. Α 110) και β) του άρθρου 203 του 
δημοτικού και κοινοτικού κώδικα Π.Δ. 410/95. 

2. Την 164/2002 απόφαση του Δημοτικού Συμβουλίου 
του Δήμου Σούδας του Νομού Χανιών για σύσταση σχο¬ 
λικής επιτροπής. 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Την 5972/98 απόφαση Γεν. Γραμματέα Περιφέρειας 
(ΦΕΚ 446/19.4.2001) περί ορισμού εισηγητών και μεταβί¬ 
βαση εξουσίας υπογραφής, αποφασίζουμε: 

Α) Συστήνουμε στο Δήμο Σούδας του Νομού Χανιών Νο¬ 
μικό Πρόσωπο με την επωνυμία «Σχολική Επιτροπή 2ου 
Δημοτικού Σχολείου Σούδας». 

Β) Σκοπός του Νομικού Προσώπου είναι: 

1. Η διαχείριση των πιστώσεων που διαθέτονται για τις 
λειτουργικές του ανάγκες, όπως για καθαριότητα, θέρ¬ 
μανση, φωτισμό, γραφική ύλη, επικοινωνίες κ.λ.π. 

2. Η εκτέλεση μικρών έργων συντήρησης ή επισκευής 
του κτιρίου, του διδακτηρίου και του περιβάλλοντος χώ¬ 
ρου, καθώς και η εκτέλεση κάθε σχετικής με αυτό προμή¬ 
θειας, όπως και για βιβλία, ή άλλα διδακτικά μέσα. 

3. Η αποκατάσταση φθοράς, ή ζημιάς των επιλογών, 
σκευών και γενικά του εξοπλισμού του διδακτηρίου. 

4. Η φροντίδα για τη διαδικασία και εξεύρεση πόρων και 
η λήψη κάθε μέτρου που κρίνεται αναγκαίο για τη στήρι¬ 
ξη της διοικητικής λειτουργίας του διδακτηρίου. 

Γ) Πόροιτου Νομικού Προσώπου είναι: 

1. Η ετήσια επιχορήγηση του Δήμου. 

2. Η ετήσια επιχορήγηση του Κράτους. 

3. Κάθε είδους εισφορές, δωρεές, κληρονομιές ή κλη¬ 
ροδοτήματα. 

4. Εισπράξεις από αντίτιμο παροχής πραγμάτων ή υπη¬ 
ρεσιών. 

5. Πρόσοδοι από περιουσία. 

Δ) Το Νομικό Πρόσωπο διοικείται από Συμβούλιο που 
ορίζεται με απόφαση του Δημοτικού Συμβουλίου, σύμ¬ 
φωνα με τις διατάξεις του άρθρου 203 του Π.Δ. 410/95 
«περί Δ.Κ.Κ.», η θητεία του οποίου ακολουθεί την θητεία 
του Δημοτικού Συμβουλίου. 

Ε) Η εκπροσώπηση του Νομικού Προσώπου προς κάθε 
Δημόσια Αρχή και τα Δικαστήρια, γίνεται από τον Πρόε¬ 
δρό του και όταν αυτός απουσιάζει ή κωλύεται από το νό¬ 
μιμο αναπληρωτή του. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου για το 
έτος 2003 και για τα επόμενα έτη, το ύψος της οποίας δεν 


μπορεί να προσδιοριστεί και εξαρτάται από το ύψος της 
επιχορήγησης του Δήμου προς το Νομικό Πρόσωπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 31 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-Φ- 

Αριθ. 1343 (4) 

Τροποποίηση της 21125/12.1.1996 συστατικής πράξης 
του Οργανισμού Δημοτικής Κοινωνικής Πολιτικής 
(Ο.ΔΗ.ΚΟΙ.Π.) Δήμου Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 περί 
Δ.Κ.Κ. 

2. Την 15/2003 απόφαση του Δημοτικού Συμβουλίου 
του Δήμου Χανιών. 

3. Την 21125/12.1.96 απόφασή μας όπως τροποποιήθηκε 
με την 1446/23.2.99 νεώτερή μας περί σύστασης ιδίου Νο¬ 
μικού Προσώπου Δημοσίου Δικαίου με την επωνυμία «Ορ¬ 
γανισμός Δημοτικής Κοινωνικής Πολιτικής (Ο.ΔΗ.ΚΟΙ.Π)» 
Δήμου Χανίων. 

4. Την 5972/98 (ΦΕΚ446/τ.Β'/2001) εξουσιοδοτική από¬ 
φαση Γ εν. Γ ραμματέα Περιφέρειας περί ορισμού εισηγη¬ 
τών και μεταβίβαση εξουσίας υπογραφής με εντολή Γενι¬ 
κού Γ ραμματέα, αποφασίζουμε: 

Τροποποιούμε την 21125/12.1.96 απόφασή μας όπως 
αυτή τροποποιήθηκε με την 1446/23.2.99 νεώτερή μας ως 
προς το άρθρο 4 ως εξής: 

Το Νομικό Πρόσωπο διοικείται από ενδεκαμελές Διοι¬ 
κητικό Συμβούλιο, τα οποία μαζί με τους αναπληρωτές 
του, ορίζονται από το Δημοτικό Συμβούλιο και αποτελεί- 
ται από: 

α) Τέσσερις (4) τουλάχιστον αιρετούς εκπροσώπους 
του Δημοτικού Συμβουλίου. 

β) Έναν (1) εκπρόσωπο των εργαζομένων στο ΝΠΔΔ, αν 
αυτό απασχολεί περισσότερους από είκοσι εργαζομένους. 

γ) Το Διοικητικό Συμβούλιο συμπληρώνεται μέχρι του 
αριθμού των έντεκα μελών από δημότες ή κατοίκους του 
Δήμου Χανίων που έχουν ανάλογη επαγγελματική ή κοινω¬ 
νική δράση ή ειδικές γνώσεις σχετιζόμενες με το σκοπό του 
ΝΠΔΔ. Κατά τα λοιπά ισχύει η 21125/12.1.96 απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Ο.ΔΗ.ΚΟΙ.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 17 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




